CELEX: 32021D0103
Language: da
Date: 2021-01-29 00:00:00
Title: Kommissionens gennemførelsesafgørelse (EU) 2021/103 af 29. januar 2021 om ikke at godkende kuldioxid som et eksisterende aktivstof til anvendelse i biocidholdige produkter af produkttype 19 (EØS-relevant tekst)

1.2.2021   
               
               
                  DA
               
               
                  Den Europæiske Unions Tidende
               
               
                  L 34/31
               
            
         KOMMISSIONENS GENNEMFØRELSESAFGØRELSE (EU) 2021/103
         af 29. januar 2021
         om ikke at godkende kuldioxid som et eksisterende aktivstof til anvendelse i biocidholdige produkter af produkttype 19
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 89, stk. 1, tredje afsnit, og
         ud fra følgende betragtninger:
         
                     (1)
                  
                  
                     I Kommissionens delegerede forordning (EU) nr. 1062/2014 (2) er der opstillet en liste over eksisterende aktivstoffer, som skal vurderes med henblik på eventuel godkendelse til anvendelse i biocidholdige produkter. Listen omfatter kuldioxid (EF-nr.: 204-696-9, CAS-nr.: 124-38-9). Listen omfatter også kuldioxid genereret ved forbrænding af propan eller butan eller en blanding heraf. Sidstnævnte er ikke omfattet af denne gennemførelsesafgørelse.
                  
               
                     (2)
                  
                  
                     Alle deltagerne har trukket deres støtte til kuldioxid til anvendelse i biocidholdige produkter af produkttype 19, afskræknings- og tiltrækningsmidler, tilbage. Det Europæiske Kemikalieagentur udsendte en åben invitation til at overtage hvervet som deltager i overensstemmelse med artikel 14, stk. 1, litra a), i delegeret forordning (EU) nr. 1062/2014. Der er ikke foretaget nogen anmeldelse i henhold til forordningens artikel 17. I overensstemmelse med artikel 20, stk. 1, litra b), i delegeret forordning (EU) nr. 1062/2014 bør der vedtages en afgørelse om afvisning af godkendelse for aktivstoffer, der ikke længere støttes under undersøgelsesprogrammet for den pågældende produkttype.
                  
               
                     (3)
                  
                  
                     Kuldioxid (EF-nr.: 204-696-9, CAS-nr.: 124-38-9) bør derfor ikke godkendes som et aktivstof til anvendelse i biocidholdige produkter af produkttype 19.
                  
               
                     (4)
                  
                  
                     Eksisterende biocidholdige produkter af produkttype 19, som indeholder kuldioxid, kan fortsat gøres tilgængelige på markedet og anvendes før de datoer, der er fastsat i artikel 89, stk. 2, andet afsnit i forordning (EU) nr. 528/2012.
                  
               
                     (5)
                  
                  
                     Under alle omstændigheder er kuldioxid opført i kategori 6 i bilag I til forordning (EU) nr. 528/2012. Biocidholdige produkter af produkttype 19, som indeholder kuldioxid, kan derfor fortsat gøres tilgængelige på markedet og anvendes, såfremt de er godkendt i overensstemmelse med nævnte forordning og overholder de betingelser og specifikationer, der er fastsat i bilag I for kuldioxid.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Det Stående Udvalg for Biocidholdige Produkter —
                  
               VEDTAGET DENNE AFGØRELSE:
         
            Artikel 1
            Kuldioxid (EF-nr.: 204-696-9, CAS-nr.: 124-38-9) godkendes ikke som et aktivstof til anvendelse i biocidholdige produkter af produkttype 19.
         
         
            Artikel 2
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 29. januar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 167 af 27.6.2012, s. 1.
         
            (2)  Kommissionens delegerede forordning (EU) nr. 1062/2014 af 4. august 2014 om det arbejdsprogram for systematisk undersøgelse af alle eksisterende aktivstoffer i biocidholdige produkter, der er omhandlet i Europa-Parlamentets og Rådets forordning (EU) nr. 528/2012 (EUT L 294 af 10.10.2014, s. 1).